**OBVESTILO POSAMEZNIKOM PO ČLENU 13 SPLOŠNE UREDBE O VARSTVU PODATKOV (angl. GDPR) GLEDE OBDELAVE OSEBNIH PODATKOV**
**\*\*\***

**Uporabniki elektronskih storitev Geodetske uprave Republike Slovenije,**

**vpisani v Centralni varnostni shemi**

* **Upravljavec zbirke osebnih podatkov**:

Geodetska uprava Republike Slovenije, Zemljemerska ulica 12, telefon: (01) 478 48 00, e-naslov: pisarna.gu@gov.si

* **Kontakti pooblaščene osebe za varstvo osebnih podatkov (angl. DPO)**:

Romana Hudnik Rovan, telefon: (01) 478 48 15, e-naslov: romana.hudnik-rovan@gov.si

* **Nameni obdelave osebnih podatkov:**

Dostop uporabnikov do podatkov iz zbirk geodetskih podatkov, vključno z vpisanimi osebnimi podatki, je možen z uporabo elektronskih storitev Geodetske uprave Republike Slovenije, ki se na podlagi 74.a člena Zakona o državni upravi – ZDU-1 (Uradni list RS, št. 113/05 – u.p.b. in nasl.) zagotavljajo ob informacijski podpori Ministrstva za digitalno preobrazbo (Geodetska uprava Republike Slovenije in Ministrstvo za digitalno preobrazbo sta v zvezi s tem skupna upravljavca osebnih podatkov). Elektronske storitve so vpogledi v geodetske podatke in prevzemi geodetskih podatkov. Uporaba elektronskih storitev Geodetske uprave Republike Slovenije se omogoči končnim uporabnikom (fizičnim osebam) po izvedeni samo-registraciji ali sistemskim uporabnikom (informacijskim sistemom organizacij) na zahtevo odgovorne osebe organizacije, ki mora vsebovati tudi podatke o kontaktni osebi. Zagotovi se z vpisom v Centralno varnostno shemo Ministrstva za digitalno preobrazbo, če so izpolnjeni zakonsko predpisani in tehnični pogoji za uporabo elektronskih storitev. Centralna varnostna shema je informacijski sistem, ki omogoča enotno upravljanje z uporabniki in njihovimi pravicami za delo v različnih elektronskih storitvah. Uporablja se za tiste elektronske storitve, ki potrebujejo avtentikacijo in avtorizacijo uporabnikov z uporabo kvalificiranih digitalnih potrdil. Končni uporabnik s samo-registracijo v Centralni varnostni shemi zaprosi za uporabniške pravice, ki jih potrdi in sistemskemu uporabniku dodeli odgovorni nadzornik Geodetske uprave Republike Slovenije. Za dostop do varovanih osebnih podatkov iz zbirk geodetskih podatkov je potrebno v vlogi (samo-registraciji ali zahtevi organizacije) navesti ustrezno zakonsko pravno podlago.

* **Vrste osebnih podatkov, ki se obdelujejo:**

*Končni uporabniki* - ime, priimek in davčna številka (prevzamejo se iz digitalnega potrdila), ter elektronski naslov, telefonska številka, organizacija zaposlitve, storitev/aplikacija, ki se bo uporabljala, in uporabniške pravice (navede jih končni uporabnik v samo-prijavi)

*Kontaktne osebe* *organizacij* - ime in priimek, elektronski naslov ter telefonska številka (navedejo se v zahtevi sistemskega uporabnika)

* **Pravna podlaga za obdelavo osebnih podatkov:**

točka (c) in (e) člena 6(1) Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES - Splošna uredba o varstvu podatkov (UL L št. 119 z dne 4. 5. 2016, str. 1, in UL L št. 127 z dne 23. 5. 2018, str. 2 - popr.; angl. »General Data Protection Regulation« - GDPR, Splošna uredba) ter prvi, drugi in četrti odstavek 6. člena Zakona o varstvu osebnih podatkov – ZVOP-2 (Uradni list RS, št. 163/22), v povezavi s 126. in 127. členom Zakona o katastru nepremičnin (Uradni list RS, št. 54/21) ter 48. členom Zakona o delovnih razmerjih – ZDR-1 (Uradni list RS, št. 21/13 in nasl.)

* **Uporabniki ali kategorije uporabnikov osebnih podatkov:**

1. pooblaščene osebe Ministrstva za digitalno preobrazbo in Geodetske uprave Republike Slovenije za upravljanje s Centralno varnostno shemo (nadzornik institucije, nadzornik tipa institucije, vrhovni nadzornik)

2. obdelovalec (zunanji izvajalec), ki na podlagi pogodbe v skladu s členom 28 Splošne uredbe v imenu Ministrstva za digitalno preobrazbo izvaja določene obdelave osebnih podatkov uporabnikov elektronskih storitev Geodetske uprave Republike Slovenije, vpisanih v Centralni varnostni shemi, pri vzdrževanju aplikacije za vodenje programske rešitve Centralne varnostne sheme

3. odgovorne osebe organizacij, ki lahko na zahtevo pridobijo podatke iz Centralne varnostne sheme o končnih uporabnikih elektronskih storitev Geodetske uprave Republike Slovenije iz organizacije in njihovih uporabniških pravicah

* **Informacije o prenosih osebnih podatkov v tretjo državo ali mednarodno organizacijo:**

Osebni podatki se ne prenašajo v tretje države (države izven Evropske unije) ali mednarodne organizacije.

* **Rok hrambe osebnih podatkov:**

Osebni podatki uporabnikov elektronskih storitev Geodetske uprave Republike Slovenije, vpisanih v Centralni varnostni shemi, se hranijo ves čas uporabe elektronskih storitev. Zaradi zagotavljanja sledljivosti dostopov do osebnih podatkov posameznikov, ki jih uporabniki pridobivajo v okviru elektronskih storitev, se podatki o uporabnikih, ki dostopajo do osebnih podatkov iz zbirk geodetskih podatkov, hranijo 5 let od zaključka koledarskega leta, v katerem so bila zabeležena dejanja obdelave osebnih podatkov.

* **Pravice posameznikov v zvezi z obdelavo osebnih podatkov:**

Uporabniki elektronskih storitev Geodetske uprave Republike Slovenije, vpisani v Centralni varnostni shemi, imate na podlagi Splošne uredbe glede lastnih osebnih podatkov, ki jih Geodetska uprava Republike Slovenije vodi o vas, pravico dostopa oziroma seznanitve s podatki, z vpogledom ali pridobitvijo kopije (člen 15), ter pravico do popravka netočnih ali neažurnih podatkov in dopolnitve nepopolnih podatkov (člen 16).

Geodetska uprava Republike Slovenije zagotavlja uresničevanje vaših pravic v skladu s Splošno uredbo, v roku enega meseca po prejemu vaše popolne pisne zahteve. V zahtevi se morate ustrezno identificirati in opredeliti vsebino zahteve. Zahtevo lahko posredujete organu na naslov Zemljemerska ulica 12, 1000 Ljubljana, ali na e-naslov pisarna.gu@gov.si. V zvezi z uresničevanjem svojih pravic se lahko posvetujete s pooblaščeno osebo za varstvo osebnih podatkov (DPO).

* **Informacija o pravici do vložitve pritožbe pri nadzornem organu**:

V skladu s Splošno uredbo lahko uporabniki elektronskih storitev Geodetske uprave Republike Slovenije, vpisani v Centralni varnostni shemi, če menite, da so kršene vaše pravice v zvezi z obdelavo lastnih osebnih podatkov, vložite pritožbo pri Informacijskem pooblaščencu (naslov: Dunajska 22, 1000 Ljubljana, e-naslov: gp.ip@ip-rs.si, telefon: (01) 230 97 30, spletna stran: [www.ip-rs.si](http://www.ip-rs.si)).

* **Ali je zagotovitev osebnih podatkov zakonska ali pogodbena obveznost:**

NE, zagotovitev osebnih podatkov ni zakonska ali pogodbena obveznost.

* **Ali mora posameznik zagotoviti osebne podatke ter kakšne so morebitne posledice, če jih ne zagotovi:**

Uporabnik elektronskih storitev Geodetske uprave Republike Slovenije mora navesti osebne podatke ob samo-registraciji (končni uporabnik) ali v zahtevi odgovorne osebe organizacije (sistemski uporabnik) za vpis v Centralno varnostno shemo. Če uporabnik ob samo-registraciji ali v zahtevi odgovorne osebe organizacije osebnih podatkov ne zagotovi, samo-registracija ali zahteva ni popolna, zato se posledično registracija uporabnika in vpis v Centralno varnostno shemo ne izvedeta, uporabniku pa se s tem ne omogoči uporabe elektronskih storitev. Uporabnik mora Geodetsko upravo Republike Slovenije obvestiti o spremembah podatkov, ki jih je potrebno navesti ob samo-registraciji ali v zahtevi odgovorne osebe organizacije, takoj po nastanku sprememb. Geodetska uprava izključi uporabnika iz elektronskih storitev, če se ugotovijo zlorabe in kršitve uporabe elektronskih storitev ali podatkov.

* **Informacije o obstoju avtomatiziranega sprejemanja odločitev, vključno z oblikovanjem profilov**:

Avtomatizirano sprejemanje odločitev ali profiliranje se ne izvaja.